ORIGINALNA NETFLIXOVA SERIJA
Srpanj 1715.
Zbog 12-godišnjeg rata protiv Engleske Španjolska ostaje bez novca.
Španjolska flota isplovljava s Kube natovarena s dovoljno zlata i srebra
da spasi bankrotiranu velesilu.
Ali ne stiže na odredište.
Španjolsko blago leži na dnu floridskoga mora.
Bogatstvo privlači hrpe nitkova, gusara i pirata
duž istočne obale dviju Amerika.
Karipski pirati guše se u zlatu.
Zabavljaju se i mijenjaju svijet.
Oslobađaju robove.
Niste više robovi!
Sad ste podložni piratskim zakonima.
Stvaraju vlastitu piratsku republiku.
-Nassauu, novoj piratskoj republici! -Piratskoj republici!
I utiru put američkoj revoluciji.
Najveći dobitnik od bogaćenja na španjolskom blagu je Nassau,
piratski grad na Bahamima.
Bilo je još piratskih naselja, ali nijedno nije bilo poput Nassaua.
Imali su utvrdu. Ljudi su ostali i na toj zemlji izgradili zajednicu.
To je nešto jedinstveno u povijesti piratstva.
Nassau se bogati i cvijeta zahvaljujući španjolskom blagu.
Dolazilo je sve više ljudi koji su razmišljali poput pirata
i pridonosili širenju ekonomije.
Trebali su ljude za rad u krčmama i više seksualnih radnica.
Govorimo o ozbiljnom procvatu prostitucije.
Pirati nisu izmišljeni likovi. Stvarni su ljudi.
To su Edward Thatch koji će postati Crnobradi.
Njegov pomoćnik Crni Cezar, bivši rob,
i pirat koji ih je sve odveo onamo, kapetan Benjamin Hornigold.
Hornigold je sve to pokrenuo i odgovoran je za nastanak Nassaua.
Ovo piratsko utočište privlači sve lupeže,
mornare i pustolove na području dviju Amerika.
Nassau postoji mimo zakona.
Mogli ste napustiti stari život i postati što ste htjeli
ako ste imali hrabrosti i odlučnosti da postignete nešto.
Neki dolaze u Nassau da mogu biti to što jesu.
Anne Bonny ima samo 16 godina, ali je imala teško djetinjstvo u Irskoj.
Njezin je otac bio uspješan odvjetnik u Corku,
a majka sluškinja s kojom je bio u vezi.
Kako bi zatajio aferu, odijevao ju je kao dečka i predstavljao kao vježbenika.
Anne je obilježena od rođenja. Autsajderica.
Anne je odrastala kao kopile.
Odmalena su je tako nazivali i gledali s visoka.
Tko zna nešto o lovu na olupine? Moj suprug želi raditi.
Kapetan Hornigold.
Anne Bonny bila je mlada žena koja je zacijelo voljela pustolovine.
Stalno se selila i mijenjala muškarce.
Bila je na glasu kao divlja žena.
Anne Bonny došla je u Nassau s mužem koji je glumio pirata.
Koliko znamo, James Bonny htio je zaraditi
i nije ga bilo briga kako.
Možda se oženio Anne zbog njezina novca,
ali je razbaštinjena pa mu je to propalo.
Ovo je piratsko utočište.
Druge bi se žene bojale, no Anne se osjećala kao kod kuće.
Samo pokušaj i ostat ćeš bez jebenog izvora zarade.
Anneina budućnost ovisi o kapetanu Hornigoldu.
Sa svojim ljudima kontrolira piratski biznis.
Nisu imali nikakve ovlasti,
ali su bili primjer ostalim piratima jer su bili uspješni.
G. Hornigold!
-Što je? -Jennings!
-Što je? -Oteo vam je brod!
Hornigoldovu ugledu naštetio je tašti gusar, kapetan Henry Jennings.
Kvragu!
Njegov glavni neprijatelj.
Hornigold ne zna da ga posada ogovara.
Čujem da mu je Jennings ukrao brod ispred nosa.
Čini se da je zaspao na straži.
Ali svejedno se pitam.
Kakvu nam zaštitu može ponuditi?
Ako želiš upravljati, moraš biti na visini zadatka.
Nisam jedini koji će postavljati pitanja.
Kapetan Jennings bogati se pljačkajući Španjolce.
Kad je stigao u Port Royal punim brodom španjolskog zlata,
očekivao je da će lord Hamilton, guverner Jamajke, biti sretan.
-Osiguraj ovo, a ono odnesi u skladište. -Da, gospodine.
No kako je rat između Španjolske i Engleske završio,
bilo je nezakonito napadati Španjolce.
Henry, prokleta budalo! Gdje ti je bila pamet?
Primio sam pritužbu od Španjolaca.
Spomenuli su tvoje ime.
Dopušteno ti je da loviš pirate.
Stvarno? Mislio sam da smijem čitati između redaka.
Ako dio ukradenog blaga padne u naše ruke…
To nije djelovanje protiv Španjolaca.
Ionako, tko će znati gdje je blago nestalo?
I tako je Jennings uzimao svoj dio španjolskog plijena.
Ustani.
Sve uzmite.
Ne ostavite ništa.
Gracias.
Da. Ovo je rat.
Napadali su španjolske vojnike i admirale u njihovoj bazi i pokradali,
što španjolska vlada nije mogla zanemariti.
Zahtijevali su da uhite njega i sve njegove ljude.
Traže moju glavu na tanjuru i povrat srebra?
Pitanje je kako ćemo odgovoriti.
Ne govori u množini, dovraga!
Ne radi se o običnom bičevanju! Počinio si zločin!
Razumijem.
Reći ću ti što ću učiniti za starog prijatelja.
Vratit ću se na more dok se ovo ne slegne, a ti im reci da ste me protjerali
i pokušaj si spasiti ugled.
Moj ugled? Kako se usuđuješ!
Onda dogovoreno. Vidimo se kad se Španjolci smire.
To je uništilo Hamiltonov ugled.
Možda je navukao bijes Španjolskog imperija na Jamajku.
Ljudi to nisu mogli podnijeti.
Jennings je ostavio Hamiltona da izgladi stvar sa Španjolcima
i vratio se na more
s čvrstom namjerom da napada Hornigoldove brodove.
Nedaleko od obale južne Floride,
Paulsgrave Williams, srebrnar koji se želi obogatiti,
i njegov skiper, Samuel Bellamy,
traže španjolske olupine, ali im se još nije posrećilo.
-Ovoj prokletoj obali nema kraja. -Ma moraju biti negdje.
Možda moramo pretraživati uvale.
Bellamyjeva posada brzo troši Williamsov novac.
Moram platiti posadu, a sredstava ima sve manje.
-Obećao sam im dobru plaću. -Da.
Za Williamsa su španjolske olupine prilika da se brzo obogati.
A Sama Bellamyja tjera ljubav prema ženi.
Nisi dostojan moje kćeri!
Prema ženi za koju vrijedi umrijeti.
Bellamy želi novac da se može vratiti dragoj
i zadobiti njezine roditelje.
Ali Sam Bellamy nije ostavio voljenoj Mary samo obećanje.
A život mornara nije ni izbliza težak
koliko i onaj neudane trudne žene.
Društvo je bilo strogo i religiozno.
Nije toleriralo predbračni seks.
Mary je otac izbacio.
Ako Bellamy ne održi obećanje, obitelj će živjeti u siromaštvu.
Dodaj mi dalekozor.
Trgovački brod.
Same, ponovno mi reci.
Što misliš o kapetanima trgovačkih brodova?
Prema posadi su gori od mornaričkih.
Ubili su više ljudi od Španjolaca, Francuza i Nizozemaca zajedno.
Trgovački kapetani…
Ovaj trgovački brod ima englesku zastavu.
Pogledaj.
To je odluka koju mora donijeti većina mornara nakon rata.
Hoće li umrijeti siromašni ili živjeti kao bogati pirati.
Spreman si podići crnu zastavu?
Dopustit ćeš bogatim engleskim trgovcima da stanu između tebe i Mary?
K vragu s njima!
Podignite crnu zastavu!
I tako je mornar Sam Bellamy postao Crni Sam Bellamy.
Garavi pirat.
Povijesti je zabilježila
da mu je engleski trgovački brod bio jedna od prvih žrtava.
Gdje je kapetan?
Izdržite! Dosta! Rekao sam da ih želim žive!
Što to imamo ovdje?
-Gubi se ili ću te izbičevati. -Mislim da je kasno za to.
Pretražite brod!
Popis tereta! Brzo!
Često sam se pitao zašto bi muškarac riskirao vješanje.
Smatraj me Robinom Hoodom.
Uzimam onima koji imaju previše i dajem onima koji nemaju ništa.
Ljudima poput mene.
Bellamy se pobunio
u ime potlačenih pripadnika niže klase i trgovačkih mornara.
Evo i Jenningsa i njegove bande.
Službeno su u lovu na pirate koji pljačkaju španjolsko srebro.
Pirati! Udesno!
No naišli su na Bellamyja i Williamsa kako pljačkaju engleski trgovački brod.
Imam etičko pitanje za tebe, Vane.
Ako piratima oduzmeš plijen,
je li to i dalje englesko blago?
Ili je ono nekako odriješeno od grijeha
i pročišćeno jer je prošlo kroz utrobu piratskoga broda?
Ako njime plaćamo krčmara ili kurvu,
u čemu je razlika?
Kapetane Bellamy! Imamo društvo!
Posada je uočila Jenningsa.
-Tko je? -Nemam pojma!
-Odvojimo se. -Odvojimo se!
Kapetane, danas vam je sretan dan. Stiže potpora.
Objesit će te zbog ovog.
Vratit ću se.
Zalaže se za pravdu i pravednost i govori protiv Crkve, vlade i države.
Ali je svejedno lopovski gad koji se obogatio od pljačkanja.
Bellamy ne zna da je to Jennings.
Pretpostavlja da su to engleski brodovi.
Crni Sam i Paulsgrave odmah su pobjegli.
Kapetan Bellamy iskoristio je sve svoje znanje da na brzinu pobjegnu.
Prije nego što je Jennings stigao promijeniti kurs, Bellamy je izvan dometa.
Pobjegli su nam.
Povucite se.
Na zapovijed.
Zbogom, tko god bio.
Zaslužuješ piće. Kapetane.
Nekoliko sati poslije…
Brod! Lijevo!
O, Bože!
Južnije, u floridskom tjesnacu, nedaleko od kubanske obale,
Jennings je naišao na još veću nagradu.
Primijetio je naoružani francuski trgovački brod.
A gdje ima topova, ima i zlata.
Jennings je ipak pirat i poželi osvojiti brod.
Pozovi zapovjednike.
Od mira sklopljenog 1714., Francuzi i Britanci nisu neprijatelji.
Ali Jennings ne poštuje taj mir.
Sad mora još samo nagovoriti zapovjednike svoje flote.
Gospodo,
nekoliko stotina metara preko puta uvale nalazi se nešto što me golica.
Dar.
Predlažem da ga uzmemo.
Ono je trgovački brod, nisu pirati.
Predlažeš li da ništa ne poduzmemo iako smo stigli dovde?
-Vidio sam… -To je francuski brod!
-Stoljećima smo neprijatelji! -Nismo u ratu.
-Ne vidim nikakav problem. -Vraćam se u Port Royal.
Zbogom.
Činjenice!
Naša nagrada ima 32 topa i posadu od stotinu ljudi.
Izravan napad danju bio bi ravan samoubojstvu.
Pričekat ćemo.
Dok Jennings čeka, njegov neprijatelj Hornigold ima frku u piratskoj republici.
Pošteni ljudi iz Nassaua odlučili su se pobuniti.
Početkom 1716., ljudi koji su sebe smatrali
uglednim prvim naseljenicima Bahama, nisu više mogli trpjeti tu situaciju.
Gdje je Hornigold?
Došao sam ga uhititi!
T. Walker boji se da će pljačkanje španjolskog srebra isprovocirati Španjolce
i da će napasti njegov grad.
Zbog vas će nas sve ubiti!
Istina je ta da Walker nevoljko dijeli Nassau s gomilom pirata.
Hornigolde, huljo!
Walker ima problem. Kad rat završi, Karibi više neće zanimati Britaniju.
Pokaži se!
Walker i ostali kolonisti bili su bespomoćni.
Nisu imali komu se obratiti.
Najveća prijetnja Hornigoldu nije Walker. Ona dolazi iznutra.
Momci, imamo problem koji moramo riješiti.
Predlažem da brzo sakrijemo zadnji plijen.
Možda nam spremaju nešto.
Onaj napuhani Thomas Walker vreba.
Ali ne vreba samo Walker, zar ne?
I Jennings plovi i patrolira morem.
Lovi pirate vašim brodom!
Kad kapetan izgubi svoj brod…
Pitamo se može li nas i dalje voditi.
Vođa mora biti karizmatičan.
Morate pridobiti ljude. Zadržati njihovo poštovanje i povjerenje.
Neizvjesnost je neprijatelj poduzetnosti.
Trebamo više odlučnosti!
Jennings je ranio Hornigolda.
A Thomas Barrow nanjušio je krv.
Ako ste piratski zapovjednik i želite to ostati, morate biti uspješni.
Kao što sam rekao, sakrijte zadnji plijen.
Isplovit ćemo.
To!
Vrijeme je da sredim Jenningsa i vratim ono što je moje.
Idete s nama, g. Barrow?
Dobro bi nam došla takva usta.
Ako ništa drugo, za pružanje užitka prije spavanja.
Ne?
Morat ćemo završiti ovu misiju bez pomoći g. Thomasa Barrowa.
Okupi posadu.
Samo muškarce.
Hornigold ne mora otići daleko da pronađe Jenningsa.
Nedaleko je od kubanske obale,
gdje namjerava napasti francuski brod Sainte Marie.
No Jennings ne zna da ga Bellamy i Williams promatraju.
Plove pod engleskom zastavom.
Ne ponašaju se kao Mornarica.
Što ako smjeraju nešto loše? Ako su pirati?
Možda bi im dva ambiciozna momka mogla pomoći.
-Jesu li se pomaknuli? -Nisu.
Što je to, dovraga?
Jennings je prvi put vidio Bellamyja i Williamsa.
Paulsgrave Williams i Samuel Bellamy.
Ne želimo vam nauditi. Došli smo razgovarati.
„Mislim da želite napasti onaj brod, ali ne znate kako,
a da vas ne podignu u zrak. Reći ću vam kako ćemo to učiniti.“
A da mi to učinimo za vas?
Ponuda je predobra da bi bila istinita.
Oni će riskirati život.
Da vidimo što će biti?
Naravno da ne želimo riskirati protiv njihova topa.
Iskreno, zanima me i kako djelujete.
Dobro.
Ali razjasnimo nešto.
Prevarite li me, razrezat će vas na komadiće.
Dečki, idemo vidjeti kakvi su ti francuski mornari.
Bellamy i Williams primijenili su zanimljivu taktiku napada na brod.
Koji…
Bellamy i Williams skinuli su se i oboružali pištoljima
kako bi ostavili dojam psihopatskih golih pirata i zastrašili ih.
Francuski brod napast će novom vrstom oružja.
Golim terorom.
Što su mogli pomisliti? Da su poludjeli ili pijani. Što se zbiva?
Stani! Došao si se obogatiti, ne nauditi nekom.
Nemoj to zaboraviti.
Predstavom i strahom koji su izazvali natjerali su posadu da se preda.
Važan događaj u Bellamyjevoj karijeri.
Ali onda Jennings uzima stvar u svoje ruke jer francuski kapetan ne želi zucnuti.
Vrlo je jednostavno.
Ovo je inventar vašeg broda.
Ali pola toga nema.
Ponovit ću pitanje. S kojim još brodovima putujete?
Gospodo. Pridružite se.
Kapetane.
Kako hoćete.
Možete izbaviti ovog jadnika.
Samo mi recite gdje je ostatak tereta.
O, Bože.
-Vane? -Kapetane.
Trebate me?
Jennings je mučio ljude ako je sumnjao da nešto taje.
Nauči naše francuske prijatelje važnosti komunikacije.
Ovime?
Ovime.
Samuel Bellamy se tog užasava.
Ne!
Molim vas!
-Ne! -Reći ću vam. Stanite!
Drugi brod! Marianne!
-Trideset milja sjevernije! -Ipak vam je stalo do posade!
Vane, dosta.
Postoji drugi brod. Marianne.
Svijet je postao prilično surov
i Bellamy se ne koristi istim metodama.
Kapetane Jennings, prepustite Marianne nama.
Bellamy i Williams krenuli su duž kubanske obale po Marianne.
Ali netko ih je preduhitrio.
Šalupa. Ima crnu zastavu.
Pirat!
I to ne bilo koji pirat!
To je Benjamin.
Hornigoldova šalupa!
Zbog njega su Williams i Bellamy postali pirati.
Sad im junak stoji na putu.
No približavaju se da promotre situaciju.
Trideset milja dalje, u Bahia Hondi, kapetan Jennings mašta o bogatstvu
koji će mu Williams i Bellamy uskoro donijeti s broda Marianne.
Tko bi rekao da se francuski trgovac može toliko obogatiti?
Mislim, Francuz?
Silno ćemo se obogatiti.
Izgubili smo ga.
Nakrcani brod vam je utekao?
Nije. Preduhitrio nas je piratski brod.
-Jeste li vidjeli ime broda? -Bilo je mračno.
-Benjamin. -Hornigold!
-Krenite za gadom! -Kapetane, lijevo!
Dobro.
Ben Hornigold, njegov neprijatelj, jadni mornar koji je postao pirat.
Najžešći pirati na Karibima plove jedan prema drugom.
Brod, ulijevo!
Ugledali su dva broda na horizontu.
Benjamin.
Kreni za gadom! Vane?
Kad ga ulovimo, tvoj je.
Vratite se na Sainte Marie! Čekajte nas ondje.
Jennings je spreman napasti.
Hajde!
Plovi ravno prema Hornigoldu. Želi zarobiti brod.
Ostavio je Bellamyja i Paulsgravea na Sainte Marie.
-Sretno u lovu na Leteću bandu. -Sreća je danas na našoj strani.
Zaslužena nagrada.
Utekao nam je.
Uzbuna je prošla.
Ščepat ću te u Nassauu, gade.
Idemo prema Sainte Marie. Makni se!
Za njega je to noćna mora. Frustriran je i živčan.
Okreće se i vraća Sainte Marie.
Ali Williamsa i Bellamyja više nema.
Podoficiru?
Ovamo!
Sve su uzeli.
Izigrali su Jenningsa.
Gad!
Oduzeli su mu blago. Crni Sam i Paulsgrave Williams izigrali su ga.
Ali stvari će se za Jenningsa i njegovu ekipu dodatno pogoršati.
Itekako pogoršati.
Španjolska je napokon natjerala kralja
da se obračuna s Jenningsovim financijerom i guvernerom Jamajke, lordom Hamiltonom.
Gospodine, imam nalog za vaše uhićenje.
Tko ga je izdao?
Vaš kralj. Vraćate se u Englesku na suđenje.
Kad se Jennings vratio u Nassau kako bi se suočio s Hornigoldom,
otkrio je da na nalogu za uhićenje ne piše samo ime lorda Hamiltona.
Hornigolde!
-Gdje je Hornigold? -Niste čuli?
Vaš gospodar i zaštitnik je uhićen.
U lancima je na putu za London.
Sad traže vas.
Kralj je proglasio Jenningsa i njegove ljude piratima
koje treba zarobiti, vratiti u domovinu i pogubiti.
U tom se trenutku za Jenningsa i njegovu posadu svijet preokrenuo.
Jenningsu su naređivali kmetovi.
Ljudi poput Hornigolda, iz najnižeg društvenog sloja,
koji mu govore što smije i ne smije raditi.
Ovi su odmetnici mogli zatražiti utočište samo na jednome mjestu.
U piratskom brlogu njihova neprijatelja Benjamina Hornigolda.
Jenningsova je banda stjerana u kut i opasnija je nego ikad.
Sve ukazuje na krvavi svršetak.
No Hornigold je razbio napetost veličanstvenim govorom.
Dečki.
Hornigold ima vrlo zanimljivu ideju koja će promijeniti tijek povijesti.
Na moru ćemo vas pristojno tretirati.
To znači da je sve naše.
Pirati osmišljavaju vlastita pravila prema tomu što im je važno.
Ta pravila ili članci, kako ih zovu,
sadržavaju odredbe o podjeli dobiti ili plijena.
Mali bonus za kapetana.
Uistinu mali.
Ostalo ćemo podjednako raspodijeliti.
Imaju i članke koji svima jamče pravo na glas.
Vlada demokratski sustav i zajedno donose odluke.
Nitko ne može biti kažnjen bez suglasnosti cijele posade.
To vrijedi i za kapetana.
Ako mislite da je netko podmitljiv ili brz na okidaču,
zajedno možete glasovati i potjerati ga s broda.
I imenovati zamjenika.
Hornigoldova je izjava revolucionarna.
Brodskim demokratskim pravilima osnovao je republiku na kopnu.
Zalagao se za ravnopravnost,
i to mnogo desetljeća prije Američke i Francuske revolucije.
Jennings se ne protivi Hornigoldovoj hrabroj viziji. Zasad.
Hoćemo li nazdraviti?
Nassauu, novoj piratskoj republici!
Nassauu!
I tako je počelo Zlatno doba piratstva.
Prijevod titlova: Sabrina Kovačić